David Neres
Devid Neres Kampos (portugalcha: David Neres Campos) 1997-yil 3-martda San-Pauluda tugʻilgan. Braziliyalik futbolchi, „Benfika“ va Braziliya terma jamoasida qanot himoyachisi sifatida oʻynaydi. Neres „San-Paulu“ klubi tarbiyalanuvchisi hisoblanadi. 2016-yil 18-oktabrda Fluminense bilan o‘yinda u Braziliya A Seriyasida debyut qilgan. 22-oktabr kuni „Ponte Preta“ga qarshi kechgan duelda Devid „San-Paulu“ uchun birinchi golini urdi. 2017-yil boshida Neres Amsterdamning „Ayaks“ klubiga oʻtdi. Transfer summasi 12 million yevroni tashkil qildi. 26-fevral kuni „Gerakles“ga qarshi oʻyinda u Erediviziyada debyut qildi va ikkinchi boʻlimda Kasper Dolbergni almashtirgach oʻyinga qoʻshilgan. 2-aprel kuni „Feyenoord“ga qarshi kechgan duelda Devid „Ayaks“ safidagi ilk golini urdi. 2019-yilda Chempionlar ligasining 1/8 bosqichida „Real Madrid“ga qarshi oʻyinda Neres gol urdi. 2022-yilning 15-yanvarida u „Shaxtyor Donetsk“ futbolchisiga aylandi. 2019-20-yilgi mavsumda „Manchester United“ va „Atletico Madrid“ kabi klublar qiziqish bildirayotganiga qaramay, Neres 2019-yilning 7-avgustida „Ayaks“ bilan 2023-yilgacha moʻljallangan yangi shartnoma imzoladi. Shartnoma 2022-yilda tugashi kerak boʻlgan, ammo shunga qaramay futbolchi yana bir yil bu klubda oʻynash ishtiyoqini bildirgan. Mavsum boshida „Ayaks“ Mohamed Darami va Stiven Berguislarni qanot himoyachilari sifatida sotib olgani uchun Neres uchun raqobat kuchayib ketdi, natijada u koʻpincha asosiy tarkibga kiritilmagan.